
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δημιουργία προσωρινής θέσεως ΣΕΙΔ προσωπικού στο ΥΕΘΑ/ 

ΓΕΣ. 1 

Πολιτογράφηση της ομογενούς αλλοδαπής ΕΤΣΤΑΘΟΠΟΤΛΟΤ 
Ελένης συζ., Βασιλείου το γένος Ελπιδοφόρου Μιχαήλ και άλλων 

(3) προσώπων. 2 

Πολιτογράφηση του ομογενούς αλλοδαπού ΓΕΩΡΓΙΟΥ Γεωργίου 

του Νικολάου . 3 

Παράλληλη άσκηση αρμοδιοτήτων από τον Υπουργό Πολιτισμού 
και τον Γενικό Γραμματέα, ή τους Προϊσταμένους Υπηρεσιών 

του Ιδιου Υπουργείου . 4 

Καθορισμός προσόντων διορισμού προσωπικού του Εθνικού θεά¬ 
τρου και συγχώνευση κλάδων. 5 

Χαρακτηρισμός ως ιστορικών διατηρητέων μνημείων (6) κτιρίων 
στα Νικειά Νισύρου με τον περιβάλλοντα αυτά χώρο πλατεία, ^ 

ακάλυπτος χώρος κ.λ.π.(^_6_ 

Χορήγηση άδειας ίδρυσης και λειτουργίας Μουσικής Σχολής στη 

Μαρίνα Βλάχου. 7 

Χαρακτηρισμός I. Ναού Αγίου Ιωάννου Προδρόμου στην Ύδρα ως 

ιστορικού διατηρητέου μνημείου. 8 

Χαρακτηρισμός μνημείων Κερδυλλίου Όρους Σερρών. 9 

Χαρακτηρισμός μεταβυζαντινού κτίσματος στα Λουτρά Λάσπης. 10 
Κήρυξη Πύργου Κοτσακίου στην Ιερισσό, ως ιστορικού - διατηρη¬ 
τέου μνημείου. 11 

Παράταση χρόνου έναρξης λειτουργίας νεοσύστατων υπηρεσιών 

Υπουργείου Οικονομικών.12 

Παράταση χρόνου έναρξης λειτουργίας Δ.Ο.Υ. Σκάλας Λακω¬ 
νίας.13 

Παράταση λειτουργίας Β' Δημοσίου Ταμείου Κατερίνης.14 


Σύσταση ίδιου Νομικού Προσώπου στο Δήμο Δάφνης Ν. Αθηνών με 
την επωνυμία «Σχολική Επιτροπή 6ου & 7 ου Δημοτικού Σχο¬ 
λείου Δάφνης - 2ου & 6ου Νηπιαγωγείου - ΣΕΛΔΕ Αθηνών». . 15 
Σύσταση ίδιου Νομικού Προσώπου στο Δήμο Άνω Λιοσίων Ν. Αττι¬ 
κής με την επωνυμία «2η ενιαία Σχολική Επιτροπή Δημοτικών 


Σχολείων Δήμου Άνω Λιοσίων».16 

Σύσταση ίδιου Νομικού Προσώπου στο Δήμο Άνω Λιοσίων Ν. Αττι¬ 
κής με την επωνυμία «1η Ενιαία Σχολική Επιτροπή Νηπιαγω¬ 
γείων Δήμου Άνω Λιοσίων».17 

Σύσταση ίδιου Νομικού Προσώπου στο Δήμο Αγίων Αναργύρων Ατ¬ 
τικής με την επωνυμία «2η Σχολική Επιτροπή των 5ου και 10ου 
Νηπιαγωγείων Αγίων Αναργύρων».18 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.471.8/271/673443 (1) 

Δημιουργία προσωρινής θέσεως ΣΕΙΔ προσωπικού στο ΥΕΘΑ/ΓΕΣ. 

01 ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 2 του άρθρου 6 τόυ Π.Δ. 759/76 (ΦΕΚ 
274/76, Α'), όπως ισχύει μετά την αντικατάστασή της από την παρ. 3 
του άρθρου 1 του Ν. 1187/81 (ΦΕΚ 201/81, τ. Α'). 

β) Τις με αριθ. πρωτ. φ. 1607/2380/7.11.1990 και Φ. 1608/ 
1013/24.4.1991 προτάσεις του Γενικού Γραμματέα της Προεδρίας 
της Δημοκρατίας. 

γ) Το γεγονός ότι, στο ΥΕΘΑ/ΓΕΣ, δεν υπάρχουν κενές θέσεις προ¬ 
σωπικού με σύμβαση εργασίας ιδιωτικού δικαίου αορίστου χρόνου, 
ύστερα από την εφαρμογή του Ν. 1476/84 (άρθρα 2, 5 και 6) σε συν¬ 
δυασμό και με τα άρθρα 45 και 52 του Π.Δ. 390/89 «Οργανισμός Πο¬ 
λιτικού Προσωπικού ΥΕΘΑ» (ΦΕΚ 170/89, τ. Α'). 

δ) Την με αριθ. Υ1505/4.9.1991 κοινή απόφαση Πρωθυπουργού 
και ΥΕΘΑ «Καθορισμός αρμοδιοτήτων ΥΦΕΘΑ Ιωάννη Σταθόπουλου» 
(ΦΕΚ 702/91, τ. Β’). 

ε) Την αριθ. Πρωτ. Υ 1489/1076692/1224/0006α/ 23.8.1991 
κοινή απόφαση Πρωθυπουργού και Υπουργού Οικονομικών «Ανάθεση 
αρμοδιοτήτων στον Υφυπουργό Οικονομικών Κων/νο Γιατράκο» (ΦΕΚ 
692/91, τ.Β’), αποφασίζουμε: ■ 

1. Δημιουργούμε μία (1) προσωρινή θέση προσωπικού με σχέση ερ¬ 
γασίας ιδιωτικού δικαίου αορίστου χρόνου, στο ΥΕΘΑ/ΓΕΣ, ειδικότη¬ 
τας Τραπεζοκόμου, η οποία θα καλυφθεί με μετάταξη υπαλλήλου της 
αυτής νομικής σχέσης εργασίας, από την Προεδρία της Δημοκρα¬ 
τίας. 

2. Η θέση αυτή προστίθεται στις υπάρχουσες προσωρινές θέσεις της 
παρ. 2 του άρθρου 52 του Π.Δ. 390/89 και καταργείται, αυτοδίκαια, 
με την καθ’ οιονδήποτε τρόπο αποχώρηση του υπαλλήλου που θα την 
καταλάβει. 

3. Η απόφαση αυτή θεωρήθηκε από τη ΔΟΙ/ΓΕΣ για την ύπαρξη 
πρόβλεψης σχετικής πίστωσης στον Π/Υ ΥΕΘΑ/ΓΕΣ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Οκτωβρίου 1990 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΙΩΑΝΝΗΣ ΣΤΑΘΟΠΟΥΛΟΣ ΚΩΝΣΤΑΝΤΙΝΟΣ ΓΙΑΤΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.8710/9836 χ.α. (2) 

Πολιτογράφηση της ομογενούς αλλοδαπής ΕΥΣΤΑΘΟΠΟΥΛΟΥ Ελέ¬ 
νης ουζ., Βασιλείου το γένος Ελπιδοφόρου Μιχαήλ και άλλων (3) 
προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 8710/9836/22.10.1991 απόφαση του Υπουργού Εσω¬ 
τερικών έγινε δεχτή η από 13.4.1989 αίτηση πολιτογράφησης της 
ομογενούς αλλοδαπής ΕΥΣΤΑΘΟΠΟΥΛΟΥ Ελένης συζ. Βασιλείου το 
γένος Ελπιδοφόρου Μιχαήλ, για απόκτηση της Ελληνικής ιθαγέ¬ 
νειας. 

Με τη Φ. 11707/14046 όμοια με την ίδια παραπάνω χρονολογία 
έγινε δεκτή η από 17.9.1991 αίτηση πολιτογράφησης του ομογενούς 
αλλοδαπού ΔΡΑΚΟΥ Ανδρέα του Κωνσταντίνου, για απόκτηση της Ελ¬ 
ληνικής ιθαγένειας. 

Με τη Φ. 11521/18102 όμοια με την ίδια παραπάνω χρονολογία 
έγινε δεκτή η από 8.8.1990 αίτηση πολιτογράφησης του ομογενούς 
αλλοδαπού Ζήκου Κωνσταντίνου του Βασλείου, για απόκτηση της Ελ¬ 
ληνικής ιθαγένειας. 

Με τη Φ.976/12547 όμιια με την ίδια παραπάνω χρονολογία έγινε 
δεκτή η από 21.9.1989 αίτηση πολιτογράφησης του αλλογενούς αλλο¬ 
δαπού ΜΙΧΑΗΛ ΡΑΓΚΕΜΠ Χάννα του Ράγχεμπ, για απόχτηση της 
Ελληνικής Ιθαγένειας. 

Αθήνα, 22 Οκτωβρίου 1991 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

-♦- 

Αριθ. Φ.4820 (3) 

Πολιτογράφηση του ομογενούς αλλοδαπού ΓΕΩΡΓΙΟΥ Γεωργίου του 

Νικολάου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την Φ.4820/19.884/23.10.1991 απόφαση του Υπουργού 
Εσωτερικών, έγινε δεκτή η από 21.3.1991 αίτηση πολιτογράφησης 
του ομογενούς αλλοδαπού ΓΕΩΡΓΙΟΥ Γεωργίου του Νικολάου, για 
την απόκτηση της Ελληνικής Ιθαγένειας. 

Αθήνα, 23 Οκτωβρίου 1991 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

- ♦- 

Αριθ. ΥΠΠΟ/ΓΝΟΣ/47635 (4) 

Παράλληλη άσκηση αρμοδιοτήτων από τον Υπουργό Πολιτισμού και 
τον Γενικό Γραμματέα, ή τους Προϊσταμένους Υπηρεσιών του ίδιου 
Υπουργείου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/1985 «Κυβέρνηση και Κυβερνητικά Όργανα» 
(ΦΕΚΑ/137). 

β) του Ν. 1892/1990 «Για τον εκσυγχρονισμό και την ανάπτυξη και 
άλλες διατάξεις» (ΦΕΚ Α/101). 

γ) του άρθρου 7 παρ. 4 και 8 του Ν. 1943/1991 «Εκσυγχρονισμός 
της οργάνωσης και λειτουργίας της δημόσιας διοίκησης, αναβάθμιση 
του προσωπικού της και άλλες συναφείς διατάξεις» (ΦΕΚ Α/50). 

δ) του Π.Δ. 941/1977 «Περί Οργανισμού του Υπουργείου Πολιτι¬ 
σμού και Επιστημών (ΦΕΚ Α/320). 

2. Την αριθμ. 49610/28.11.1990 Κ.Υ.Α. «Εξαίρεση από τον πε¬ 
ριορισμό των τριών υπογραφών» (ΦΕΚ Β/743), αποφασίζουμε: 

Α. Ορίζουμε ότι οι κατωτέρω αρμοδιότητες ασκούνται παράλληλα 


από τον Υπουργό Πολιτισμού και τα κατωτέρω εξουσιοδοτημένα όρ¬ 
γανα: 

α) Τον Γενικό Γραμματέα του ίδιου Υπουργείου: 

1. Επιχορηγήσεις Ν.Π.Δ.Δ., Ν.Π.Ι.Δ. και λοιπών φορέων πλην εκεί¬ 
νων για τα οποία υφίστανται επώνυμες πιστώσεις με ιδιαίτερο ΚΑΕ ή 
έργο. 

2. Οργάνωση και συμμετοχή σε διεθνείς καλλιτεχνικές εκθέσεις, πο¬ 
λιτιστικές εκδηλώσεις παντός είδους στο εσωτερικό και εξωτερικό κα¬ 
θώς και η αγορά και διάθεση βιβλίων. 

3. Ορισμός ελληνικών μελών σε διακρατικά διεθνή πολιτιστικά όρ¬ 
γανα. 

4. Επιχορηγήσεις διαφόρων φορέων στα πλαίσια εκτέλεσης προ¬ 
γραμμάτων, που συγχρηματοδοτούνται από τις Ευρωπαϊκές Κοινότη¬ 
τες. 

5. Χρηματοδότηση συνεδρίων. 

β) Το Γενικό Διευθυντή Διοικητικής Υποστήριξης (ειδική αρμοδιό¬ 
τητα): 

Πράξεις και έγγραφα, που απαιτούν συνεργασία περισσοτέρων από 
μία Δ/νσεων της Γεν. Δ/νσης και αφορούν κυρίως στην έγκριση προ¬ 
γραμμάτων δημοσίων επενδύσεων. 

γ) Τον Προϊστάμενο της Δ/νσης Διοικητικού του ίδιου Υπουργείο (ει¬ 
δική αρμοδιότητα): 

1. Πράξεις τοποθέτησης και αναπλήρωσης Προϊσταμένων Τμημά¬ 
των (αυτοτελών ή μη) και Ανεξαρτήτων Γραφείων του ΥΠΠΟ. 

2. Πράξεις χορήγησης εκπαιδευτικών αδειών στους με οιαδήποτε 
σχέση εργασίας υπαλλήλους του Υπουργείου Πολιτισμού και των επο- 
πτευομένων απ’ αυτό Δ.Υ. και ΝΠΔΔ, που δεν έχουν δική τους υπηρε¬ 
σιακή μονάδα για να επιλαμβάνεται των θεμάτων αυτών. 

δ) Τον Προϊστάμενο της Δ/νσης Καλών Τεχνών του ίδιου Υπουρ¬ 
γείου (ειδικές αρμοδιότητες): 

1. Έγκριση για την ίδρυση, λειτουργία, μεταβίβαση άδειας και μετα- 
στέγαση Σχολών Καλλιτεχνικής Εκπαίδευσης (Ανωτέρων Σχολών 
Δραματικής Τέχνης και Χορού, Ωδείων και Μουσικών Σχολών και 
Σχολών Κινηματογράφου). 

2. Πράξεις συγκρότησης Επιτροπών για την διενέργεια εισαγωγι¬ 
κών, διπλωματικών και πτυχιακών εξετάσεων των Σχολών Καλλιτε¬ 
χνικής Εκπαίδευσης (Ανωτέρων Σχολών Δραματικής Τέχνης και Χο¬ 
ρού, Ωδείων και Μουσικών Σχολών και Σχολών Κινηματογράφου). 

ε) Τον Προϊστάμενο της Δ/νσης Αναστηλώσεως (Αρχαίων ή Βυζ/ 
νών - Μεταβυζ/νών ή και Νεωτέρων Μνημείων) του ίδιου Υπουργείου 
(ειδική αρμοδιότητα): 

Πράξεις έγκρισης δαπάνης μελετών για εκτέλεση έργων. 

Β. Ο Υπουργός Πολιτισμού ασκεί και τις κατωτέρω αρμοδιότητες 
μέχρι να τοποθετηθούν οι Γεν. Δ/ντές Αρχ/των και Αναστήλωσης, 
Μουσείων και Τεχνικών Έργων του ΥΠΠΟ: 

Γενικές αρμοδιότητες: 

1. Ανάθεση ερευνητικού προγράμματος σε Ν.Π.Δ.Δ. όταν προκαλεί- 
ται δαπάνη μέχρι 15.000.000 δρχ. 

2. Έκδοση εγκυκλίων, αποφάσεων, εγγράφων προς τις Υπηρεσίες 
της Γενικής Δ/νσης. 

3. Έκδοση αποφάσεων και εγγράφων όταν απαιτείται η συνεργασία 
περισσοτέρων της μιας Δ/νσης της ίδιας Γεν. Δ/νσης. 

4. Έκδοση πράξεων, που αφορούν στην επιλογή υπαλλήλων για εκ¬ 
προσώπηση του Υπουργείου στο εσωτερικό. 

5. Παροχή απαντήσεων, μετά από επανεξέταση αιτήσεων, υπομνη¬ 
μάτων, αναφορών παραπόνων και καταγγελιών πολιτών σε ενέργειες ή 
απαντήσεις οργάνων του Υπουργείου. 

6. Ορισμός μελών Συμβουλίων και Επιτροπών και ορισμός μελών 
Ομάδων Εργασίας όταν το αντικείμενο αφορά περισσότερες από μία Δ/ 
νσεις της ίδιας Γεν. Δ/νσης. 

7. Έγκριση μετακινήσεων εκτός έδρας Προϊσταμένων Δ/νσεων και 
Τμημάτων (αυτοτελών ή μη) του ΥΠΠΟ (πλήν εκείνων που ανήκουν σε 
διοικητικό κλάδο), Προϊσταμένων Περιφερειακών και Ειδικών Περιφε¬ 
ρειακών Υπηρεσιών του ΥΠΠΟ καθώς και υπαλλήλων άλλου Υπουρ¬ 
γείου ή ιδιωτών για εκτέλεση συγκεκριμένου έργου ή μελέτης για λογα¬ 
ριασμό του ΥΠΠΟ βάσει των εγκεκριμένων πιστώσεων. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

8. Χορήγηση κανονικών αδειών Προϊσταμένων Δ/νσεων, Τμημά¬ 
των (αυτοτελών ή μη) και Ανεξαρτήτων Γραφείων της Κ.Υ. καθώς και 
των Προϊσταμένων Περιφερειακών και Ειδικών Περιφερειακών Υπηρε¬ 
σιών του ΥΠΠΟ (πλήν εκείνων, που ανήκουν σε διοικητικό κλάδο). 

9. Έγκριση μετακίνησης Προϊσταμένων Τμημάτων (αυτοτελών ή 
μη) και ανεξάρτητων Γραφείων εντός της ίδιας Γεν. Δ/ναης. 

Ειδικές αρμοδιότητες: 

α) Γεν. Δ/ντή Αρχ/των του ΥΠΠΟ 

Έγκριση καταβολής αμοιβής για παράδοση ή υπόδειξη στο Δημόσιο 
αρχαίων αντικειμένων και έργων τέχνης, προϊστορικής ή κλασσικής ή 
βυζαντινής περιόδου όταν η αμοιβή είναι από 500.001 μέχρι 
3.000.000 δρχ. 

β) Γεν. Δ/ντή Αναστήλωσης, Μουσείων και Τεχνικών Έργων 

1. Πρόσκληση εκδήλωσης ενδιαφέροντος προς μελετητές τεχνικών 
έργων και 

2. Έγγραφα με τα οποία συνηγορεί το ΥΠΠΟ για δάνειο διατηρη¬ 
τέου, όταν το ύψος του δανείου είναι μέχρι 5.000.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Οκτωβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

ΜΙΛΤΙΑΔΗΣ ΕΒΕΡΤ ΑΝΝΑ ΨΑΡΟΥΔΑ-ΜΠΕΝΑΚΗ 

-ψ- 

Αριθ. ΥΠΠΟ/ΓΝΟΣ/41876 (5) 

Καθορισμός προσόντων διορισμού προσωπικού του Εθνικού Θεάτρου 
και συγχώνευση κλάδων. 

ΟΙ ΓΕΝΙΚΟΙ ΓΡΑΜΜΑΤΕΙΣ ΤΩΝ ΥΠΟΥΡΓΕΙΩΝ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 23 του Ν. 1558/85 «Κυβέρνηση και Κυβερνητικά 
Όργανα» (ΦΕΚ Α/137). 

β) του άρθρου 19 του Π.Δ. 941/77 «Περί Οργανισμού του ΥΠΠΕ» 
(ΦΕΚ Α/320). 

γ) του άρθρου 22 παρ. 5 του Ν. 1735/87 «Προσλήψεις στο Δημόσιο 
Τομέα και άλλες διατάξεις» (ΦΕΚ Α/195). 

δ) του Π.Δ. 194/88 «καθορισμός των προσόντων διορισμού σε θέσεις 
των δημοσίων υπηρεσιών και Ν.Π.Δ.Δ. (ΦΕΚ Α/84). 

ε) του άρθρου 16 του Ν. 1943/91 «Εκσυγχρονισμός της οργάνωσης 
και λειτουργίας της Δημόσιας Διοίκησης, αναβάθμιση του προσωπικού 
της και άλλες συναφείς διατάξεις» (ΦΕΚ Α/50). 

2. Την Κ.Υ.Α. με αριθμ. 33361/5.9.91 «Μεταβίβαση εξουσίας 
υπογραφής σύμφωνα με το άρθρο 7 παρ. 1 του Ν. 1943/91» (ΦΕΚ Β/ 
703). 

3. Το από 11.9.91 πρακτικό της 32ης Συνεδρίασης του Δ.Σ. του 
Εθνικού Θεάτρου, αποφασίζουμε: 

Α. Ορίζουμε τα προσόντα διορισμού στους, πιο κάτω, κλάδους μόνι¬ 
μου προσωπικού του Εθνικού Θεάτρου, ως εξής: 

1. Κλάδος ΠΕ7 Ζωγράφων - Σκηνογράφων. Οργανικές θέσεις: μία 

(1). 

Δίπλωμα Ανωτάτης Σχολής Καλών Τεχνών, κατεύθυνσης Σκηνο¬ 
γραφίας ή ισότιμο πτυχίο ή δίπλωμα αντίστοιχης ειδικότητας σχολών 
της αλλοδαπής. 

2. Κλάδος ΤΕ2 Προπομπών. Οργανικές θέσεις: μία (1). 

Πτυχίο ή δίπλωμα Διοίκησης Επιχειρήσεων ΤΕΙ ή το ομώνυμο ή 

αντίστοιχης ειδικότητας πτυχίο ή δίπλωμα ισότιμων τίτλων σχολών 
της ημεδαπής ή αλλοδαπής. 

3. Κλάδος ΔΕΙ Διοικητικού - Λογιστικού. Οργανικές θέσεις: τριάντα 
δύο (32). 

Τα προσόντα όπως ορίζονται στο άρθρο 15 παρ. 1 και 2 του Π.Δ. 
194/88 «Καθορισμός των προσόντων διορισμού σε θέσεις των δημο¬ 
σίων υπηρεσιών και Ν.Π.Δ.Δ.» (ΦΕΚ Α/84). 

Η πλήρωση δύο (2) θέσεων γίνεται από υποψηφίους που πληρούν τα 
προσόντα του κλάδου ΔΕ Προσωπικού Η/Υ όπως ορίζονται στο άρθρο 


18 του Π.Δ. 194/88 και η πλήρωση άλλων δύο (2) θέσεων πραγματο¬ 
ποιείται για άσκηση των καθηκόντων του Βιβλιοθηκονόμου. 

4. Κλάδος ΔΕ3 Ηλεκτρολόγων. Οργανικές θέσεις: επτά (7). 

Απολυτήριος τίτλος Σχολών Δευτεροβάθμιας Εκπαίδευσης αντίστοι¬ 
χης ειδικότητας ή ισότιμος τίτλος σχολικής μονάδας ημεδαπής ή αλλο¬ 
δαπής καθώς και άδεια ασκήσεως επαγγέλματος. 

5. Κλάδος ΔΕ9 Φροντιστών. Οργανικές θέσεις: τέσσερις (4). 

Τα προσόντα όπως ορίζονται στο άρθρο 15 παρ. 1 και 2 του Π.Δ. 
194/88 (ΦΕΚ Α/84). 

6. Κλάδος ΔΕ12 Κομμωτών - Περουκέρηδων. Οργανικές θέσεις: 
μία (1). 

Απολυτήριος τίτλος Σχολών Δευτεροβάθμιας Εκπαίδευσης αντίστοι¬ 
χης ειδικότητας ή ισότιμος τίτλος σχολικής μονάδας ημεδαπής ή αλλο¬ 
δαπής. 

7. Κλάδος ΔΕ13 Συντηρητών κτηρίου. Οργανικές θέσεις: μία (1). 

Απολυτήριος τίτλος Σχολών Δευτεροβάθμιας Εκπαίδευσης (αντίστοι¬ 
χης ειδικότητας ή ισότιμος τίτλος σχολικής μονάδας ημεδαπής ή (αλλο¬ 
δαπής. 

8. Κλάδος ΔΕ14 Οδηγών οχημάτων. Οργανικές θέσεις: μία (1). 

Τα προσόντα όπως ορίζονται στα άρθρα 14, 15 και 20 του Π.Δ. 

194/88 (ΦΕΚ Α/84) και άδεια οδηγήσεως αυτοκινήτου. 

Β. Συγχωνεύουμε τους πιο κάτω κλάδους και ορίζουμε τα προσόντα 
διορισμού του μόνιμου προσωπικού του Εθνικού Θέατρου, ως εξής: 

1. Κλάδοι ΔΕ2 Μηχανικών Σκηνής και ΔΕ5 Ξυλουργών σε κλάδο 
ΔΕ2 Μηχανικών Σκηνής - Ξυλουργών. Οργανικές θέσεις: εννέα (9). 

Απολυτήριος τίτλος Σχολών Δευτεροβάθμιας Εκπαίδευσης (αντίστοι¬ 
χης ειδικότητας ή ισότιμος τίτλος σχολικής μονάδας ημεδαπής ή (αλλο¬ 
δαπής. 

Από τις προβλεπόμενες θέσεις οι έξι (6) αντιστοιχούν στην ειδικότητα 
των Μηχανικών Σκηνής και οι τρεις (3) στην ειδικότητα τεον Ξυλουρ¬ 
γών. 

2. Κλάδοι ΔΕ6 Τεχνιτών Σκηνογράφων - και ΔΕ7 Σκηνογράφων 
Σχεδιαστών σε Κλάδο ΔΕ6 Τεχνιτών Σκηνογράφων - Σκηνογράφων 
Σχεδιαστών. Οργανικές θέσεις: τέσσερις (4). 

Απολυτήριος τίτλος Σχολών Δευτεροβάθμιας Εκπαίδευσης αντίστοι¬ 
χης ειδικότητας ή ισότιμος τίτλος σχολικής μονάδας ημεδαπής ή (αλλο¬ 
δαπής. 

Οι δύο (2) θέσεις αντιστοιχούν στην ειδικότητα των Τεχνιτών Σκηνο¬ 
γράφων και οι άλλες δύο (2) στην ειδικότητα των Σκηνογράφων Σχε¬ 
διαστών. 

3. Κλάδοι ΔΕ15 Ιματιοφυλάκων, ΔΕ16 Ενδυτριών και ΔΕ17 Ρα- 
πτριών σε Κλάδο ΔΕΙ 5 Ιματιοφυλάκων - Ενδυτριών - Ραπτριών. Ορ¬ 
γανικές θέσεις: τέσσερις (4). 

Πτυχίο Τεχνικής - Επαγγελματικής Σχολής, ειδικότητας κοπτικής - 
ραπτικής - οικοκυρικών ή Σχολής Μαθητείας ΟΑΕΔ, ειδικότητας κο¬ 
πτικής - ραπτικής ετοίμων ενδυμάτων: 

Οι δύο (2) θέσεις αντιστοιχούν στην ειδικότητα των ιματιοφυλάκων, 
μία (1) θέση στην ειδικότητα των ενδυτριών και άλλη μία (1) θέση στην 
ειδικότητα των ραπτριών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1990 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΠΡΟΕΔΡ. ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

I. ΑΝΑΣΤΟΠΟΥΛΟΣ Π. ΦΩΤΕΑΣ 

- 4 - 

Αριθ. ΥΠΠΟ/ΑΙΑΑΠ/Γ/3368/47870 (6) 

Χαρακτηρισμός ως ιστορικών διατηρητέων μνημείων (6) κτιρίων στα 

Νικειά Νισύρου με τον περιβάλλοντα αυτά χώρο πλατεία, ακάλυ¬ 
πτος χώρος κ.λ.π. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α./26.7.85. 

β) του άρθρου 52 του Ν. 5351/1932 «περί Αρχαιοτήτων» 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830» 
δ) του Π.Δ. 941/77 «περί Οργανισμού του ΥΠΠΕ. 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 20/12.9.91., αποφασίζουμε: 

Χαρακτηρίζουμε, σύμφωνα με τις διατάξεις του Ν. 1469/50 ως 
ιστορικά διατηρητέα μνημεία (6) κτίρια στα Νικειά Νισύρου μαζί με τον 
περιβάλλοντα χώρο τους, αυλές, ακάλυπτους χώρους και την πλατεία, 
όπως ορίζεται και περικλείεται από τα (6) αυτά κτίρια. 

Τα κτίρια αυτά είναι τα ακόλουθα: 

α) Το κτίριο του παλαιού σχολείου, ιδιοκτησία της Κοινότητας το 
οποίο κτίστηκε το 1856, επισκευάστηκε το 1907 και δέχθηκε προ¬ 
σθήκη διόροφη το 1927. 

β) Το κτίριο ιδ. Γεωργίου και Λουλουδίας Λεβέντη, το οποίο κτί¬ 
στηκε το 1926 σύμφωνα με την επιγραφή της εισόδου. 

γ) Το κτίριο ιδ. Μαρίκας Ιερομνήμωνος, συζ. Νικολάου Μονογένη, 
χαρακτηριστικό δείγμα λαϊκής νισύρικης αρχιτεκτονικής. 

δ) Το κτίριο ιδ. Πόπης Οικονομίδου, συζ. Α. Παπαντωνίου το οποίο 
κτίστηκε γύρω στο 1926 και αποτελεί χαρακτηριστικό δείγμα αρχιτε¬ 
κτονικής των Νικειών αυτής της περιόδου (λαϊκή τοπική αρχιτεκτονική 
με νεοκλασσικίζουσες επιδράσεις). 

ε) Κτίριο ιδ. Νικολάου Σακελλαρίδη, το οποίο κτίστηκε γύρω στο 
1920 ως καφενείο στο ισόγειο και ως ξενώνας στον όροφο. 

στ) Κτίριο Άννας Χαρτοφύλλη, το οποίο κτίστηκε το 1933 και στέ¬ 
γαζε παλιό καφενείο. 

Πρόκειται για κτίρια τα οποία αποτελούν χαρακτηριστικά δείγματα 
όλων των φάσεων εξέλιξης της αρχιτεκτονικής των Νικειών, σημαντικά 
για την μελέτη της κοινωνικής - πολιτιστικής αλλά και αρχιτεκτονικής - 
πολεοδομικής ανάπτυξης του οικισμού και του νησιού γενικότερα, τα 
οποία αποτελούν σημείο αναφοράς και είναι συνδεδεμένα με τη μνήμη 
των κατοίκων της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Οκτωβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-♦- 

Αριθ ΥΠΠΟ/ΚΑΤΕΧΝ/Α/4812 (7) 

Χορήγηση άδειας ίδρυσης και λειτουργίας Μουσικής Σχολής στη Μα¬ 
ρίνα Βλάχου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί του Υπουργείου Πολιτισμού & Επι¬ 
στημών». 

3. Το Β. Δ/γμα 16/66 «περί ιδρύαεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων, ως και το από 
11.11.57 Β.Δ.» «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως & διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας & άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ 33990/31.8.87 «προϋποθέ¬ 
σεις λειτουργίας κρουστών, ΥΠΠΟ/ΓΝΟΣ/33992/31.8.87 «προϋπο¬ 
θέσεις λειτουργίας τμήματος κλασσικής κιθάρας» (ΦΕΚ 500/Β/87), 
ΥΠΠΟ/ΓΝΟΣ/33991/23.10.87 «προϋποθέσεις λειτουργίας τμήμα¬ 
τος κλαβικύμβαλου (τσέμπαλο), (ΦΕΚ 609/Β/87). 

8. Το από 11.10.1991 πρακτικό αυτοψίας της επιτροπής ελέγχου 


κτιριακών εγκαταστάσεων ιδιωτικών μουσικών εκπαιδευτηρίων. 

9. Την από 26.9.91 αίτηση της Μαρίνας Βλάχου με τα συνημμένα 
δικαιολογητικά, αποφασίζουμε: 

1. Χορηγούμε στη Μαρίνα Βλάχου άδεια ίδρυσης και λειτουργίας 
Μουσικής Σχολής που θα στεγαστεί στο κτίριο της οδού Αναπήρων Πο¬ 
λέμου αριθ. 15 στον Καρέα, και θα έχει την επωνυμία «Μουσική Σχολή 
Θέσπις». 

2. Η Μουσική Σχολή θα λειτουργήσει τα τμήματα. 

1. Αρμονίας, 2. Αντίστιξης, 3. Φυγής, 4. Κλασικής Κιθάρας, 5. 
Πληκτών. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σουδαστών. 

4. Η άδεια ισχύει από το σχολικό έτος 1991-92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Οκτωβρίου 1991 

Ο ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
- ψ- 

Αριθ. ΥΠΠΟ/ΑΡΧ/Β1/Φ26/33464/832 π.ε. (8) 

Χαρακτηρισμός 1. Ναού Αγίου Ιωάννου Προδρόμου στην Ύδρα ως 
ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/54280/20.12.90 (ΦΕΚ 
824/Β/28.12.90) «Μεταβίβαση αρμοδιοτήτων Υπουργού και δικαι¬ 
ώματος υπογραφής» «Με εντολή Υπουργού» στους Γεν. Γραμματέα, 
Γεν. Διευθυντές, Προϊσταμένους Δ/νσεων, Τμημάτων κ.λπ. 

2. Τις διατάξεις του Κ.Ν. 5351/32 «περί Αρχ/των». 

3. γνωμοδότηση του Τοπικού Συμβουλίου Μνημείων Στερεάς Ελλά¬ 
δος, όπως διατυπώθηκε στην αριθ. 7/25.7.90 Συνεδρία του, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο τον Ιερό Ναό του 
Αγ. Ιωάννου του Προδρόμου στην Ύδρα, επειδή αποτελεί χαρακτηρι¬ 
στικό τύπο νησιώτικου ναΐσκου της εποχής της Τουρκοκρατίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Σεπτεμβρίου 1991 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

- ♦ - 

Αριθ. ΥΠΠΟ/ΑΡΧ/Β1/Φ37/32574/609 (9) 

Χαρακτηρισμός μνημείων Κερδυλλίου Όρους Σερρών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α.ΥΠΠΟ/ΓΝΟΣ/54280/20.12.90 (ΦΕΚ 824/Β/ 
28.12.90) «Μεταβίβαση αρμοδιοτήτων υπογραφής με Εντολή Υπουρ¬ 
γού». 

2. Τις διατάξεις του Κ.Ν. 5351/1932 για τα παλαιότερα του 1830 
κτίσματα. 

3. Τις διατάξεις του Ν. 1469/1950 (άρθρο 5). 

4. Την Ομόφωνη γνωμοδότηση του Τοπικού Συμβουλίου Μνημείων 
Ανατολικής Μακεδονίας και Θράκης υπ’ αριθ. 65/27.6.91, αποφασί¬ 
ζουμε: 

Α: Εγκρίνουμε τον χαρακτηρισμό των ναών του Κερδυλλίου Όρους: 

α) Αγίων Θεοδώρων Άνω Κερδυλλίων, β) Αγίου Γεωργίου Κάτω 
Κερδυλλίων, γ) Αγίων Αναργύρων Κάτω Κερδυλλίων και δ) Μονής 
Αγ. Δημητρίου βόρεια των Ν. Κερδυλλίων ως ιστορικών - διατηρητέων 
μνημείων με ζώνη προστασίας πενήντα μέτρων σε ακτίνα για το καθένα 
από αυτά διότι αποτελούν χαρακτηριστικά δείγματα του τύπου της ξυ- 
λόστεγης βασιλικής (ο δε ναός Αγίου Γεωργίου παρουσιάζει ιδιαίτερο 
ενδιαφέρον για τις επιμέρους μορφολογικές του λεπτομέρειες) δύο από 

τους ναούς διασώζουν τοιχογραφιχό διάκοσμο των μεταβυζαντινών 
χρόνων και αποτελούν τα μόνα εναπομείναντα χτίσματα των πυρπολη- 
μένων το 1941 οικισμών Άνω και Κάτω Κερδυλλίων ως μνημεία μάρ¬ 
τυρες δύο οικισμών που αναφέρονται από τον 13ο αιώνα μ.χ. 

Β. Εγκρίνουμε το χαρακτηρισμό του Κερδυλλίου Όρους, όπως ορίζε¬ 
ται: 

προς Α. από την επαρχιακή οδό Αμφίπολης - Νιγρίτας, προς Δ. από 
τα όρια των Νομών Σερρών - Θεσσαλονίκης, προς Β. από το ρέμα Κά¬ 
στρο λάκτος και προς Ν. από τη θάλασσα, ως ιστορικού τόπου, διότι 
πρόκειται για περιοχή, όπου τα διάσπαρτα μνημεία και οικισμοί μαρτυ¬ 
ρούν τη συνεχή εγκατάσταση και χρήση του χώρου από την αρχαιότητα 
ως σήμερα, πράγμα που επισημαίνεται και από το παλαιοχριστιανικό 
νεκροταφείο, που ανεσκάφη το 1990 στην περιοχή των Αγίων Θεοδώ¬ 
ρων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1991 
Με εντολή Υπουργού 
Ο Προϊστάμενος της Δ/νσης 
X. I. ΠΕΝΝΑΣ 

-♦- 

Αριθ. ΤΠΠΟ/ΑΡΧ/Β1/Φ37/32573/621 (10) 

Χαρακτηρισμός μεταβυζαντινού χτίσματος στα Λουτρά Λάσπης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/54280/20.12.90 (ΦΕΚ 824/Β/ 
28.12.90) «Μεταβίβαση αρμοδιοτήτων υπογραφής με εντολή Υπουρ¬ 
γού...». 

2) Τις διατάξεις του Κ.Ν. 5351/1932 «Περί Αρχαιοτήτων». 

3) Την υπ’ αριθ. 65/5.7.91 ομόφωνη γνωμοδότηση του Τοπικού 
Συμβουλίου Μνημείων Ανατολικής Μακεδονίας και Θράκης, αποφασί¬ 
ζουμε: 

Χαρακτηρίζουμε ως ιστορικό - διατηρητέο μνημείο με ζώνη προστα¬ 
σίας ακτίνας 50 μ. και κέντρο την τομή των διαγώνιων, το κτίσμα με¬ 
ταβυζαντινών χρόνων, που υπάρχει στα Λουτρά Λάσπης περιοχής κοι¬ 
νότητας Κρανίδων και χρονολογείται κατά τον 18ο αιώνα. Το κτίσμα 
αποτελεί σπάνιο δείγμα αρχιτεκτονικής σχετικής με λουτρικές εγκατα¬ 
στάσεις και είναι το μόνο σωζόμενο στα Λουτρά Λάσπης. Συνδέει τη 
σύγχρονη χρήση με την παλαιά παράδοση και αποτελεί ενδιαφέρον 
δείγμα λαϊκής αρχιτεκτονικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουλίου 1991 
Με εντολή Υπουργού 
Ο Προϊστάμενος της Δ/νσης 
Χ.Ι. ΠΕΝΝΑΣ 

-♦- 

Αριθ. ΥΠΠΟ/ΑΡΧ/Β1/Φ35/33264/628 (11) 

Κήρυξη Πύργου Κοτσακίου στην Ιερισσό, ως ιστορικού - διατηρητέου 

μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. υπ’ αριθ. ΥΠΠΟ/ΓΝΟΣ/54280/20.12.90 (ΦΕΚ 
824/Β.28.12.90) «Μεταβίβαση αρμοδιοτήτων υπογραφής με εντολή 
Υπουργού ...». 

2) Τις διατάξεις του Κ.Ν. 5351/1932 «περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας, υπ’ αριθ. 170/3,7.91, αποφασί¬ 
ζουμε: 

Χαρακτηρίζουμε τα ερείπια του Πύργου Κοτσακίου στην Ιερισσό, ως 
αρχαίο ιστορικό - διατηρητέο μνημείο, διότι πρόκειται για κτίσμα που 
χρονολογείται στα μέσα του 13ου αιώνα, είναι σημαντικό δείγμα μονα¬ 
στηριακής οχυρωτικής και ο μεγαλύτερος μετοχικός Πύργος στην Χαλ¬ 
κιδική. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουλίου 1991 
Με εντολή Υπουργού 

Ο Προϊστάμενος της Δ/νσης 
Χ.Ι. ΠΕΝΝΑΣ 

- ♦- 

Αριθ. 1095417/1441/0006Α (12) 

Παράταση χρόνου έναρξης λειτουργίας νεοσύστατων υπηρεσιών Υπουρ¬ 
γείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του Π.Δ. 551/88 «Οργανισμός Νομαρχιών (Ορ¬ 
γάνωση Οικονομικών Υπηρεσιών)» (ΦΕΚ 259/Α'), β) του άρθρου 32 
του Ν. 1828/89 «Αναμόρφωση Φορολογίας Εισοδήματος και άλλες 
διατάξεις» (ΦΕΚ 2/Α*). 

2. Την υπ’ αριθ. 1083448/1982/0006Α'/20.11.1990 απόφασή 
μας με την οποία παρατάθηκε ο χρόνος έναρξης λειτουργίας νεοσύστα¬ 
των Υπηρεσιών του Υπουργείου Οικονομικών μέχρι 31.12.1991. 

3. Την αριθ. 1048293/800/0006Α724.5.91 (ΦΕΚ 398/Β'/ 
30.5.91) απόφαση του Υπουργού Οικονομικών, με την οποία μεταβι¬ 
βάστηκε η εξουσία να υπογράφει «Με εντολή Υπουργού» στον Γενικό 
Γραμματέα του Υπουργείου Οικονομικών. 

4. Την ανάγκη παράτασης του χρόνου έναρξης λειτουργίας ορισμέ¬ 
νων Υπηρεσιών λόγω αντικειμενικών δυσχερειών, αποφασίζουμε: 

1. Αναστέλλουμε την έναρξη λειτουργίας των Δημοσίων Οικονομι¬ 
κών Υπηρεσιών (Δ.Ο.Υ.) Β' Κέρκυρας και Λιτοχώρου μέχρι 
31.12.1992. 

2. Οι αρμοδιότητες των Υπηρεσιών τής προηγούμενης παραγράφου 
θα εξακολουθήσουν να ασκούνται μέχρι 31.12.1992απότιςΥ πηρεσίες 
που ήταν αρμόδιες την 31.3.1989. 

Αθήνα, 23 Οκτωβρίου 1991 
Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΚΟΥΡΗΣ 

-♦ - 

Αριθ. 1095418/1440/0006Α (13) 

Παράταση χρόνου έναρξης λειτουργίας Δ.Ο.Υ. Σκάλας Λακωνίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α)του Π.Δ. 551/88 «Οργανισμός Νομαρχιών (Ορ¬ 
γάνωση Οικονομικών Υπηρεσιών)» (ΦΕΚ 259/Α'), β) του άρθρου 32 
του Ν. 1828/89 «Αναμόρφωση Φορολογίας Εισοδήματος και άλλες 
διατάξεις» (ΦΕΚ 2/Α’). 

2. Την υπ’ αριθ. 1083439/1980/0006Α'/20.11.1990 απόφασή 
μας με την οποία παρατάθηκε ο χρόνος έναρξης λειτουργίας της ΔΟΥ 
Σκάλας Λακωνίας μέχρι 31.12.1991. 

3. Την αριθ. 1048293/800/0006Ά/24.5.91 (ΦΕΚ 398/Β’/ 
30.5.91) απόφαση του Υπουργού Οικονομικών, με την οποία μεταβι¬ 
βάστηκε η εξουσία να υπογράφει «Με εντολή Υπουργού» στον Γενικό 
Γραμματέα του Υπουργείου Οικονομικών. 

4. Την ανάγκη παράτασης του χρόνου έναρξης λειτουργίας της ανω¬ 
τέρω Δημόσιου; Οικονομικής Υπηρεσίοις (Δ.Ο.Υ.), αποφασίζουμε: 

1, Αναστέλλουμε την έναρξη λειτουργίας της Δ.Ο.Υ. Σκάλαις Λακω¬ 
νίας μέχρι 31.12.1992 οι αρμοδιότητες της Δ.Ο.Υ. Σκάλοις Λακωνίοις 
θα εξακολουθήσουν να ασκούνται μέχρι 31.12.1992 από τις Υπηρεσίες 
που ήταν αρμόδιες την 31.3.1989. 

Η απόφαση οιυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1991 
Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΚΟΥΡΗΣ 

Αριθ. 1095419/1439/0006Α (14) 

Παράταση λειτουργίας Β' Δημοσίου Ταμείου Κατερίνης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του Π.Δ. 551/88 «Οργανισμός Νομαρχιών (Ορ¬ 
γάνωση Οικονομικών Υπηρεσιών)» (ΦΕΚ 259/Α'), β) του άρθρου 32 
του Ν. 1828/89 (ΦΕΚ 2/Α') «Αναμόρφωση Φορολογίας Εισοδήματος 
και άλλες διατάξεις». 

2. Την υπ’ αριθ. 1083450/1980/0006Α720.11.1990 απόφασή 
μας με την οποία παρατάθηκε η λειτουργία του Β’ Δημοσίου Ταμείου 
Κατερίνης μέχρι 31.12.1991. 

3. Την αριθ. 1048293/800/0006Α724.5.91 (ΦΕΚ 398/Β’/ 
30.5.91) απόφαση του Υπουργού Οικονομικών, με την οποία μεταβι¬ 
βάστηκε η εξουσία να υπογράφει «Με εντολή Υπουργού» στον Γενικό 
Γραμματέα του Υπουργείου Οικονομικών. 

4. Την ανάγκη παράτασης λειτουργίας της ανωτέρω Υπηρεσίας, 
αποφασίζουμε: 

Ορίζουμε όπως το Β' Δημόσιο Ταμείο Κατερίνης εξακολουθεί να λει¬ 
τουργεί ως έχει μέχρι 31.12.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Οκτωβρίου 1991 
Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΚΟΥΡΗΣ 

- + - 

Αριθ. 21755 (15) 

Σύσταση ίδιου Νομικού Προσώπου στο Δήμο Δάφνης Ν. Αθηνών με την 
επωνυμία «Σχολική Επιτροπή 6ου & 7ου Δημοτικού Σχολείου Δάφ¬ 
νης - 2ου & 6ου Νηπιαγωγείου - ΣΕΛΔΕ Αθηνών». 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις: α) την παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» (Α' 
110) και β) του άρθρου 187 του δημοτικού και κοινοτικού κώδικα 
(Π.Δ. 323/1989) (Α’ 146). 

2. Την 84/γ/9.7.91 απόφαση του Δημοτικού Συμβουλίου Δάφνης 
του Νομού Αττικής για σύσταση σχολικής επιτροπής, αποφασί¬ 
ζουμε: 

1. Συστήνουμε στο Δήμο Δάφνης του Νομού Αττικής ίδιο Νομικό 
Πρόσωπο με την επωνυμία: 

«3η Σχολική Επιτροπή 6ου & 7ου Δημοτ. Σχολ. - 2ου & 6ου Νη¬ 
πιαγωγείου - ΣΕΛΔΕ Αθηνών». 

Η συνιστωμένη με την απόφαση αυτή σχολική επιτροπή διοικείται 
από 13μελές διοικητικό συμβούλιο αποτελούμενο από: 

α) Δήμαρχο ή Δημοτικό Σύμβουλο που ορίζει ο Δήμαρχος, ως Πρόε¬ 
δρος της Σχολικής Επιτροπής, 
β) Έναν (1) Δημοτικό Σύμβουλο. 

γ) Τους Διευθυντές του 6ου & 7ου Δημοτ. Σχολ. - 2ου και 6ου Νη¬ 
πιαγωγείου. 

δ) Τους εκπροσώπους των συλλόγων γονέων και κηδεμόνων, του 
6ου & 7ου Δημοτ. Σχολ. 2ου & 6ου Νηπιαγωγείου. 

ε) Έναν (1) εκπρόσωπο της Σ.Ε.Λ.Δ.Ε. Αθηνών, η οποία συστεγάζε¬ 
ται με το 7ο Δημοτικό Σχολείο. 

στ) Δύο (2) Δημότες ή κατοίκους Δάφνης. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευση, τηλεφώνου, 


αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψή κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Δάφνης, 
γ) Κάθε είδους προσφορές, δωρεές, κληρονομιές και κληροδοσίες, 
δ) Εισπράξεις από το αντίτιμο παροχής διαφόρων υπηρεσιών ή εκποί¬ 
ησης πραγμάτων. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται, από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Οκτωβρίου 1991 
Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 

-♦- 

Αριθ. 21166 (16) 

Σύσταση ίδιου Νομικού Προσώπου στο Δήμο Άνω Λιοσίων Ν. Αττικής 
με την επωνυμία «2η ενιαία Σχολική Επιτροπή Δημοτικών Σχο¬ 
λείων Δήμου Άνω Λιοσίων». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του δημοτικού και κοινοτικού κώ¬ 
δικα (Π.Δ. 323/1989). 

2. Τις διατάξεις της παραγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις». 

3. Την 97/1991 απόφαση του Δημοτικού Συμβουλίου Άνω Λιο¬ 
σίων, αποφασίζουμε: 

1. Συστήνουμε στο Δήμο Άνω Λιοσίων του Νομού Αττικής ίδιο Νο¬ 
μικό Πρόσωπο με την επωνυμία: 

«2η Ενιαία Σχολική Επιτροπή Δημοτικών Σχολείων, Δήμου Άνω 
Λιοσίων». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 25 μελές διοικητικό συμβού¬ 
λιο αποτελούμενο από: 

α) Τον εκάστοτε δήμαρχο, ως Πρόεδρο, ή τον υπ’ αυτού οριζόμενο 
δημοτικό σύμβουλο, ως Πρόεδρο. 

β) Τρεις (3) δημοτικούς συμβούλους. 

γ) Τους Διευθυντές των εννέα (9) δημοτικών Σχολείων του Δήμου 
Άνω Λιοσίων. 

δ) Τους εκπροσώπους των συλλόγων γονέων και κηδεμόνων των εν¬ 
νέα Δημοτικών Σχολειών του Δήμου Άνω Λιοσίων, 
ε) Τρεις (3) δημότες ή κατοίκους. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας δημοτικής περιόδου. Η θητεία των μελών του Δ.Σ. 
ακολουθεί τη δημοτική περίοδο. Το Δ.Σ. εκλέγει αντιπρόεδρο, γραμμα¬ 
τέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισσπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται, από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 10 Οκτωβρίου 1991 
Ο Νομάρχης 

ΑΘΑΝΑΣΙΟΣ ΜΠΟΤΡΑΣ 

Αριθ. 20336 (17) 

Σύσταση ίδιου Νομικού Προσώπου στο Δήμο Άνω Λιοσίων Ν. Αττικής 
με την επωνυμία «1η Ενιαία Σχολική Επιτροπή Νηπιαγωγείων Δή¬ 
μου Άνω Λιοσίων». 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του δημοτικού και κοινοτικού κώ¬ 
δικα (Π.Δ. 323/1989). 

2. Τις διατάξεις της παραγρ. 8-15 του άρθρου 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις». 

3. Την 96/1991 απόφαση του Δημοτικού Συμβουλίου Άνω Λιο¬ 
σίων, αποφασίζουμε: 

1. Συστήνουμε στο Δήμο Άνω Λιοσίων του Νομού Αττικής ίδιο Νο¬ 
μικό Πρόσωπο με την επωνυμία: 

«1η Ενιαία Σχολική Επιτροπή Νηπιαγωγείων, Δήμου Άνω Λιο¬ 
σίων». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 25 μελές διοικητικό συμβού¬ 
λιο αποτελούμενο από: 

α) Τον εκάστοτε δήμαρχο, ως Πρόεδρο, ή τον υπ’ αυτού οριζόμενο 
δημοτικό σύμβουλο, ως Πρόεδρο, 
β) Τρεις (3) δημοτικούς συμβούλους. 

γ) Τις Διευθύντριες δέκα (10) Νηπιαγωγείων του Δήμου Άνω Λιο¬ 
σίων. 


δ) Τους εκπροσώπους των συλλόγων γονέων και κηδεμόνων των 
δέκα (10) Νηπιαγωγείων του Δήμου Άνω Λιοσίων, 
ε) Έναν (1) Δημότη ή κάτοικο. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας δημοτικής περιόδου. Η θητεία των μελών του Δ.Σ. 
ακολουθεί τη δημοτική περίοδο. Το Δ.Σ. εκλέγει αντιπρόεδρο, γραμμα¬ 
τέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές και κληροδοσίες, 
δ) Εισσπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται, από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 10 Οκτωβρίου 1991 
Ο Νομάρχης 

ΑΘΑΝΑΣΙΟΣ ΜΠΟΤΡΑΣ 

Αριθ. 20327 (18) 

Σύστασή ίδιου Νομικού Προσώπου στο Δήμο Αγίων Αναργύρων Αττι¬ 
κής με την επωνυμία «2η Σχολική Επιτροπή των 5ου και 10ου Νη¬ 
πιαγωγείων Αγίων Αναργύρων». 

Ο ΝΟΜΑΡΧΗΣ ΔΤΤ. ΑΤΤΙΚΗΣ . _ . ■ 

Έχοντας υπόψη: 

1. Τις διατάξεις του άρθρου 187 του δημοτικού και κοινοτικού κώ¬ 
δικα (Π.Δ. 323/1989). 

2. Τις διατάξεις της παραγρ. 8-15 του άρθρου: 5 του Ν. 1894/ 
1990 «Για την Ακαδημία Αθηνών και άλλες εκπαιδευτικές διατάξεις». 

3. Την 1749/1991 απόφαση του Δημοτικού Συμβουλίου Αγίων 
Αναργύρων, αποφασίζουμε: 

1. Συστήνουμε στο Δήμο Αγίων Αναργύρων του Νομού Αττικής ίδιο 
Νομικό Πρόσωπο με την επωνυμία: 

«Σχολική Επιτροπή του 5ου και 10ου Νηπιαγωγείου Αγίων Αναρ¬ 
γύρων». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 7 μελές διοικητικό συμβούλιο 
αποτελούμενο από: 

α) Τον εκάστοτε δήμαρχο, ως Πρόεδρο, ή τον υπ’ αυτού οριζόμενο 
δημοτικό σύμβουλο, ως Πρόεδρο, 
β) Έναν (1) δημοτικό σύμβουλο. 

γ) Τους Διευθυντές των αντιστοίχων Νηπιαγωγείων Δήμου Αγ. 
Αναργύρων. 

δ) Τους εκπροσώπους των συλλόγων γονέων και κηδεμόνων των 
αντίστοιχων Νηπιαγωγείων «Δήμου Αγίων Αναργύρών». 

ε) Έναν (1) Δημότη ή κάτοικο. β 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας δημοτικής περιόδου. Η θητεία των μελών του Δ.Σ. 
ακολουθεί τη δημοτική ή κοινοτική περίοδο. Το Δ.Σ. εκλέγει αντιπρόε¬ 
δρο, γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισσπράξεις από το αντίτιμο των παρεχομένων πραγμάτων ή υπη¬ 
ρεσιών. 


ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται, από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 10 Οκτωβρίου 1991 
Ο Νομάρχης 

ΑΘΑΝΑΣΙΟΣ ΜΠΟΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


